Rēzeknes slimnīca

Rēzeknes slimnīca ir IV līmeņa daudzprofilu neatliekamās medicīniskās palīdzības ārstniecības iestāde, kurā ārstē Rēzeknes pilsētas un novada iedzīvotājus. Rēzeknes slimnīca piedāvā ārstniecisko palīdzību 23 profilos. Vidēji mēnesī ārstniecisko palīdzību saņem apmēram 2000 pacienti. Slimnīcā strādā 664 darbinieki, t.sk. 124 ārsti. Vēsture Zināms, ka holeras epidēmijas laikā 1830. gadā Rēzeknē darbojās slimnīca, taču pastāvīgi darbojošos apriņķa slimnīcu atvēra 1884. gadā. 1931. gadā pabeidza būvēt lielu slimnīcas ēku (arhitekts Pāvels Pavlovs), kuru 1933. gadā pārņēma ASV Sarkanais Krusts. 1934. gadā tai blakus uzcēla lipīgo slimību nodaļas ēku. Slimnīcas ɡalvenais ārsts tolaik bija Valdis Gavars, kuru nošāva padomju represiju laikā 1941. gada 30. jūnijā Rēzeknē. Rēzeknes apriņķa slimnīcas ēku PSRS kara aviācijas triecienā 1944. gada 6. un 7. aprīlī sagrāva, neraugoties uz to, ka uz slimnīcas jumta personāls bija uzzīmējis sarkanus krustus. Atsauces Ārējās saites Rēzeknes slimnīca Arhivēts 2014. gada 10. aprīlī, Wayback Machine vietnē.